open-index/open-wikipedia-markdown huggingface dataset:
Keita Blanšeta

**Ketrina Elīza "Keita" Blanšeta** (; dzimusi  Melburnā, Viktorijas štatā, Austrālijā) ir austrāliešu aktrise.

Sākusi filmēties 1993. gadā. Plašākai publikai kļuva pazīstama ar galveno lomu filmā "Elizabete" (1998), kur viņa attēloja Elizabeti I, par šo lomu ieguvusi BAFTA kino balvu un Zelta globusa balvu, kā arī tikusi nominēta Amerikas Kinoakadēmijas balvai kā labākā aktrise. Vēl ir filmējusies filmu ciklā "Gredzenu pavēlnieks" (2001—2003), "Indiana Džonss un kristāla galvaskausa karaļvalsts" (2008). Par Ketrinas Hepbērnas attēlošanu Mārtina Skorsēzes filmā "Aviators" Blanšeta saņēma Amerikas Kinoakadēmijas balvu kā labākā aktrise otrā plāna lomā. Vēl ir filmējusies tādās filmās kā "Bābele" (2006), "Piezīmes par kādu skandālu" (2006), "Manis tur nav" (2007), "" (2007), "Neticamais stāsts par Bendžaminu Batonu" (2008). Par galveno lomu filmā Vudija Allena filmā "Jasmīnas stāsts" (2013) Blanšeta saņēma savu trešo Zelta globusa balvu, trešo BAFTA kino balvu un otro Amerikas Kinoakadēmijas balvu kā labākā aktrise galvenajā lomā. Vēl pa vienai nominācijai katrai no šīm balvām saņēmusi par filmu "Kerola" (2015).

2008. gadā Blanšetai piešķirta zvaigzne Holivudas Slavas alejā.

## Filmogrāfija

## Atsauces

## Ārējās saites
Piramīdas

[thumb|235px|[Čičenica]]
**Piramīda** ir celtne ar četrstūrainu pamatu un sānu skaldnēm, kas saiet kopā virsotnē, tas ir, četrstūra piramīdas izskatā. Tūkstošiem gadu tās bija pasaules lielākās celtnes, jo to uzbūve — vairāk bluķu bija pie zemes, tādējādi izlīdzinot svara sadalījumu, — padarīja tās ļoti stabilas. Zināmākās ir Ēģiptes piramīdas un Vidusamerikas piramīdas, bet ir arī grieķu, indiešu, ķīniešu un romiešu piramīdas. Visaugstākā pasaules piramīda ir Heopsa piramīda, kas ir arī viena no Septiņiem pasaules brīnumiem, tikmēr vislielāko platību aizņēmušā jebkad uzceltā piramīda ir Lielā Čolulas piramīda, kas atrodas Čolulā, Meksikā.

Nepabeigta piramīda ar 13 pakāpieniem ir redzama uz ASV dolāra ($1) banknotes reversa. Piramīdām tiek piedēvēta arī dziednieciskas spējas.

## Etimoloģija
Vārda ‘piramīda’ izcelsme ir neskaidra. Viena no versijām apgalvo, ka vārds radies no sengrieķu vārda  (*puramís*), kas burtiskā tulkojumā varētu nozīmet ‘kviešu pļaušana’. Otra versija apgalvo, ka vārds ir radies no ēģiptiešu vārdu savienojuma *pr-m-ws*, kas tulkojams kā ‘(kāds) iznāk no augstuma’. Tā senie ēģiptieši apzīmēja arī piramīdas augstumu.

## Ēģiptes piramīdas

[thumb|[Gīzas piramīdas]]
Vienas no zināmākajām piramīdām atrodas Ēģiptē. Gīzas piramīdas, kas no Senās Ēģiptes laikiem ir saglabājušās līdz mūsdienām, ir viens no septiņiem pasaules brīnumiem, kā arī ir iekļautas septiņu jauno pasaules brīnumu sarakstā. Senākā joprojām saglabājusies piramīda ir Džosera piramīda. Šajās piramīdās tika apglabāti Senās Ēģiptes valdnieki — faraoni.

## Skatīt arī
* Vidusamerikas piramīdas

## Atsauces

## Ārējās saites

* 
* 
* 
*
Zirnekļcilvēks (filmu cikls)

**"Zirnekļcilvēks"** () ir amerikāņu supervaroņu filmu cikls. Pirmo trīs iznākušo daļu režisors ir Sems Reimi. Pēc ceturtās filmas uzņemšanas pārtraukšanas *[[Columbia Pictures]]* filmu ciklu atjaunoja ar jauniem aktieriem un režisoru Marku Vebu. Kaut arī bija plāni Marka Veba filmu ciklam veidot vairākus turpinājumus un atvasinātās filmas, plāni tika atcelti un tiek veidota jauna atjaunotā filmu cikla, kā daļa no *[[Marvel Cinematic Universe]]*. "Zirnekļcilvēks" ir sestais ienesīgākais filmu cikls pasaulē.

## Produkcija
### Sema Reimija triloģija
Pirmo trīs iznākušo daļu režisors ir Sems Reimi. Galvenās lomas attēlo Tobijs Magvairs (attēlo Pīteru Pārkeru un Zirnekļcilvēku), Kirstena Dansta (attēlo Mēriju Džeinu Votsoni) un Džeimss Franko. Kopējais filmu budžets ir 827 000 000 ASV dolāru. Katra filmas daļa ir bijusi viena no līderēm kases ieņēmumos pirmajā filmas izrādīšanas nedēļā.

### Marka Veba filmu cikls
Pēc ceturtās filmas uzņemšanas pārtraukšanas *[[Columbia Pictures]]* filmu ciklu atjaunoja ar jauniem aktieriem un režisoru Marku Vebu. Atjaunotajā filmu ciklā galvenās lomas attēlo Endrū Gārfīlds (attēlo Pīteru Pārkeru), Emma Stouna (attēlo Gvenu Steisiju) un Dains Dehans. Filmu cikla pirmā daļa ieguva lielākoties pozitīvas atsauksmes, savukārt otrā pretrunīgas.

### ''Marvel Studios'' licencēšanas līgums

2013. gada jūnijā *[[Sony Pictures]]* paziņoja, ka Marka Veba filmu ciklā tiks iekļautas vēl vismaz 2 filmas, 2013. gada 12. decembrī interneta lapā *Electro Arrives* tika paziņots, ka bija plāni uzņemt divas atvasinātās filmas Marka Veba filmu ciklam: *Venom Carnage* un *Sinister Six*. Bija izteikta arī interese uzņemt filmu par Melno kaķi un animētu kinokomēdiju. Šie plāni tika atcelti, kad 2015. gada 9. februārī *[[Marvel Comics]]* mājas lapā apstiprināja jauna Zirnekļcilvēka filmu cikla veidošanu, kā daļu no *[[Marvel Cinematic Universe]]*. Jaunā Zirnekļcilvēka debija gaidāma 2016. gada filmā *[[Kapteinis Amerika: Pilsoņu karš]]*. Savukārt jaunā filmu cikla pirmizrāde gaidāma 2017. gada 7. jūlijā.

## Filmas

### Animācijas filmas un atvasinājumi

## Aktieri

## Kritiķu novērtējums

### Apbalvojumi

## Atsauces

## Ārējās saites
* Allmovie profils 
* ''Box Office Mojo'' profils
Zeps Blaters

**Zeps Blaters** (; dzimis  Vispā, Šveicē) ir šveiciešu sporta funkcionārs. No 1998. līdz 2015. gadam bija Starptautiskās futbola federāciju asociācijas (FIFA) prezidents. Viņu šajā amatā ievēlēja 1998. gada 8. jūnijā. Iepriekšējais FIFA prezidents bija brazīlietis Žuans Avelanži. Blaters ir SOK loceklis. Viņa vadības laikā futbolā ir tikuši ieviesti vairāki noteikumi un ierobežojumi, piemēram, kopš 2007. gada futbola spēles vairs nenotiek augstāk par 2500 metriem virs jūras līmeņa.

Lai gan 2015. gada maijā izvērsās FIFA korupcijas skandāls, FIFA kongresā Blaters atkārtoti tika ievēlēts FIFA prezidenta amatā. Tomēr pēc dažām dienām, 2015. gada 2. jūnijā, Blaters paziņoja par atkāpšanos no amata un par ārkārtas kongresa sasaukšanu jauna prezidenta ievēlēšanai.

## Atsauces

## Ārējās saites

* FIFA profils
Arga leduskupols

**Arga leduskupols** (), saukts arī **A kupols** (*Dome A*), ir Austrumantarktīdas ledus vairoga paaugstinājums, tā augstākais punkts, sasniedzot augstumu. Izvietojies apmēram pa vidu starp Lemberta glečera sākumu un Dienvidpolu. Arga leduskupols ir līdzens polārā plato paaugstinājums, 2400 m dziļumā zem kura atrodas zemledus Gamburceva kalnu grēda. Arga leduskupols plaši pazīstams ar nosaukumu "A kupols", jo polārā plato virsmas paaugstinājumiem sākotnēji tika piešķirti latīņu alfabēta burtu kodi (A, C, F kupoli un B grēda). 

Arga leduskupols tika atklāts no 1967. līdz 1979. gadam no lidaparātiem veiktas radiolokācijas programmā un tam kā augstākajam punktam tika piešķirts "A" kupola apzīmējums. Vēlāk Skota Polāro pētījumu institūts kupolam piešķīra nosaukumu "Arga leduskupols" par godu argonautu kuģim (arī citiem Polārā plato kupoliem nosaukumi saistīti ar antīkajām un senajām teikām). 2005. gada janvārī Ķīnas antarktiskā ekspedīcija veica pārgājienu no Džunšaņas stacijas un ar GPS palīdzību noteica koordinātas kupola augstākajam punktam, kas atrodas  garas un  platas iegarenas grēdas vienā galā. Uz kupola tika ierīkota automatizēta meteostacija. 2008. gada janvārī Ķīnas polāro pētījumu institūts sadarbībā ar Austrālijas, ASV un Lielbritānijas institūcijām uz Arga kupola ierīkoja robotizētu observatoriju *(PLATeau Observatory)*. 2009. gada 27. janvārī uz kupola tika ierīkota Ķīnas vasaras polārstacija Kuņluņa.

## Atsauces
Zirnekļcilvēks (nozīmju atdalīšana)

**Zirnekļcilvēks** () var būt:
* ASV filmu cikls,
* Zirnekļcilvēka filmu cikla pirmā daļa,
* komisku, multiplikācijas filmu, spēļu un filmu personāžs.
Piramīda (nozīmju atdalīšana)

**Piramīda** var būt:

* piramīda — daudzskaldnis, kam viena skaldne (pamats) ir daudzstūris, bet pārējās skaldnes – trijstūri ar kopēju virsotni;
* piramīdas — lielas akmens celtnes ar kvadrātveida pamatu un sānu skaldnēm, kurām ir kopēja smaila virsotne,
** Ēģiptes piramīdas,
** Vidusamerikas piramīdas;
* finanšu piramīda;
* Maslova piramīda.
5. gadsimts p.m.ē.

thumb|300px|Pasaules karte ap 500. gadu p.m.ē.
thumb|300px|Pasaules valstu karte ap 400. gadu p.m.ē.

**5. gadsimts p.m.ē.** ir gadsimts, kas sākās 500. gadā p.m.ē. un beidzās 401. gadā p.m.ē..

## Notikumi
No 499. gada p.m.ē. līdz 449. gadam p.m.ē. norisinājās Grieķu-persiešu kari. 490. gada p.m.ē. 12. septembrī notika Maratonas kauja.
No 431. gada p.m.ē. līdz 404. gadam p.m.ē. norisinājās Peloponēsas karš.
Gadsimta beigās bija Sirakūzu uzplaukums.

5. gadsimtā p.m.ē. Japānā esot valdījuši divi leģendāri imperatori: imperators Itoku un imperators Košo.
Senajā Indijā no 566. līdz 476. gadam p.m.ē. dzīvoja budisma pamatlicējs Sidhārta Gautama.

## Gadsimta celtnes

The Parthenon in Athens.jpg|Partenons Atēnās
Greece-0555 (2215146747).jpg|Olimpijas Zeva templis
Greece Cape Sounion BW 2017-10-09 10-12-43.jpg|Poseidona templis Sunio ragā
Temple of Hibis.jpg|Hibisa templis Ēģiptes Hargas oāzē
Hera temple II - Paestum - Poseidonia - July 13th 2013 - 04.jpg|Hēras templis Pestumā


## Nozīmīgi cilvēki
* Sokrats, sengrieķu filozofs. 
*  Dēmokrits, sengrieķu filozofs. 
* Platons, sengrieķu filozofs. 
* Sofokls, sengrieķu dramaturgs. 
* Hipokrats, sengrieķu ārsts. 
* Perikls, Atēnu valstsvīrs.
Aleksandrs Leimanis

**Aleksandrs Leimanis** (dzimis , miris ) bija latviešu kinorežisors un scenārists. Pamatā uzņēmis piedzīvojumu žanra filmas.

## Biogrāfija
Aleksandrs Leimanis dzimis 1913. gadā Smoļenskas guberņas Gavrilovas ciemā, latviešu kolonistu ģimenē. Pēc Jāņa Streiča atstāstītajiem Leimaņa vārdiem, visi viņa vīriešu kārtas radinieki esot gājuši bojā padomju represijās. 1939. gadā absolvējis A. Lunačarska Teātra mākslas institūtu Maskavā. Strādājis par režisoru vairāku Krievijas PFSR pilsētu teātros.

1944. gadā pārcēlies uz Latviju. Darbojies vairākos Latvijas teātros, bijis Jaunatnes (1946—1947) un Jelgavas (1952—1953) teātru galvenais režisors. 1954. gadā sācis strādāt Rīgas Kinostudijā par dublāžas režisoru. Kinorežijā debitējis 1959. gadā — režisējis īsfilmu "Atzītā kļūda". Pirmā Leimaņa pilnmetrāžas filma "Cielaviņas armija" iznākusi 1964. gadā. 1970. gadā uzņēmis muzikālo piedzīvojumu komēdiju "Vella kalpi" — pirmo latviešu kostīmfilmu. Darbojies arī kā scenārists un kinoaktieris.

A. Leimanis ir bijis pedagogs Latvijas Valsts konservatorijas Teātra fakultātē (1948—1957), katedras vadītājs (1971—1973). Laulībā ar aktrisi Baibu Indriksoni dzimis dēls, pazīstamais baletdejotājs Aivars Leimanis.

Miris  Rīgā. 2003. gadā režisore Agita Cāne uzņēmusi dokumentālo filmu "Aleksandrs Leimanis".

## Filmogrāfija

### Dokumentālās filmas
* Vecie labie laiki, 1968

### Spēlfilmas
* Atzītā kļūda, 1959 (īsfilma) 
* Cielaviņas armija, 1964 
* "Tobago" maina kursu, 1965
* Cielaviņas armija atkal cīnās, 1968
* Vella kalpi, 1970
* Vella kalpi Vella dzirnavās, 1972 — arī scenārija līdzautors
* Oļegs un Aina, 1973 (TV filma)
* Melnā vēža spīlēs, 1975 — arī scenārija līdzautors
* Atklātā pasaule, 1979

### Lomas
* Kapteiņa Enriko pulkstenis, 1967 — epizode
* Vella kalpi Vella dzirnavās, 1972 — epizode
* Teātris, 1978 — *mācītājs*
* Nepabeigtās vakariņas, 1979 — *inspektors Mogensens*

## Piezīmes un atsauces

## Ārējās saites
* Biogrāfija
Eirozona

**Eirozona** () ir 21 Eiropas Savienības (ES) Eiropas Ekonomikas un monetārā savienības dalībvalstis, kuras pēc noteiktu kritēriju izpildīšanas ir pieņēmušas eiro kā vienīgo likumīgo maksāšanas līdzekli savas valsts teritorijā.

## Izveide
Eirozona tika izveidota 1999. gadā. 2026. gadā tajā ietilpst Austrija, Beļģija, Bulgārija, Francija, Grieķija, Horvātija, Igaunija, Īrija, Itālija, Kipra, Latvija, Lietuva, Luksemburga, Malta, Nīderlande, Portugāle, Slovākija, Slovēnija, Somija, Spānija un Vācija. Pārējām septiņām Eiropas Savienības valstīm iestāšanās eirozonā ir obligāta, kad tās ir izpildījušas eiro ieviešanas nosacījumus. Izņēmums ir Dānija, kurai pievienošanās līgums paredz izvēles iespēju par iestāšanos eirozonā. Tomēr arī šīs valstis darbojas Eiropas Centrālās bankas sistēmā.

Lai kļūtu par Eirozonas dalībvalsti, ir jāizpilda vairāki kritēriji: cenu stabilitāte, budžeta deficīta apjoms, valūtas kursa kritērijs, ilgtermiņa procentu likmes.

Pēdējā valsts, kura kļuva par Eirozonas dalībvalsti, ir Bulgārija, kas Eirozonai pievienojās 2026. gada 1. janvārī. Tā bija pirmā monetārās savienības paplašināšanās kopš Horvātijas pievienošanās 2023. gadā.

## Monetārā politika
Par eirozonas monetāro politiku ir atbildīga Eiropas Centrālā banka, kuras viens no galvenajiem uzdevumiem ir uzturēt cenu stabilitāti eirozonā, lai inflācija neradītu riskus, kas varētu novest pie eiro pirktspējas krituma. Šī uzdevuma izpildīšanai Eiropas Centrālā banka kontrolē naudas piedāvājumu un uzrauga cenu tendences. Lai arī Eiropas Centrālā banka nevar tieši regulēt, piemēram, dalībvalstu fiskālo politiku, tomēr, cieši sadarbojoties ar Eiro grupu, kurā ietilpst eirozonas finanšu ministri, banka var ietekmēt arī šos politiskos procesus.

Eiropas Centrālā banka nav institūcija, kura aizvietotu dalībvalstu centrālās bankas, jo tās darbā piedalās arī katras eirozonas valsts pārstāvji, piemēram, Eiropas Centrālās bankas padomē, kuras galvenais uzdevums ir noteikt eirozonas monetāro politiku, kā arī noteikt procentu likmes, ar kurām komercbankas var iegūt naudu no centrālās bankas, darbojas visu eirozonas valstu centrālo banku prezidenti.

## Citas valstis, kas izmanto eiro

Eiropas mikrovalstis Andora, Monako, Vatikāns un Sanmarīno ir noslēgušas vienošanos ar Eiropas Savienību, ar kuru eiro šajās valstīs ir kļuvusi par vienīgo maksāšanas līdzekli. Šī vienošanās ļauj attiecīgajām valstīm arī kalt savas eiro monētas. Tomēr noslēgtā vienošanās nenozīmē to, ka attiecīgās valstis ir daļa no Eirozonas.

Pēc atdalīšanās no Serbijas arī Melnkalne un Kosova par vienīgo maksāšanas līdzekli izvēlējās lietot eiro, tomēr arī šīs valstis nav Eirozonas dalībnieces.

## Atsauces

## Ārējās saites
* Eirozonas oficiālais portāls
* Eiropas Centrālā banka 

## Skatīt arī
* Šengenas zona
Zirnekļcilvēks 2

**"Zirnekļcilvēks 2"** () ir 2004. gada ASV supervaroņu filma, kuras režisors ir Sems Reimi. Galvenās lomas filmā attēlo Tobijs Magvairs (Pīters Pārkers/Zirnekļcilvēks), Kirstena Dansta (Mērija Džeina Votsone) un Džeimss Franko. Šī ir "Zirnekļcilvēka" filmu cikla otrā daļa. Nākamā filmas daļa "Zirnekļcilvēks 3" iznāca 2007. gadā.

## Ārējās saites
*
Zirnekļcilvēks 3

**"Zirnekļcilvēks 3"** () ir 2007. gada ASV supervaroņu filma, kuras režisors ir Sems Reimi. Galvenās lomas filmā attēlo Tobijs Magvairs (Pītera Pārkera lomā), Kirstena Dansta (Mērijas Džeinas Votsones lomā) un Džeimss Franko (Harija Osborna lomā). Šī ir "Zirnekļcilvēka" filmu cikla trešā, daļa, kā arī režisora Sema Reimi triloģijas noslēdzošā daļa. Šī filma nebija populāra fanu vidū un kompānija *[[Sony]]* vēlāk atjaunoja filmu ciklu ar jauniem aktieriem un režisoru. Filma "Apbrīnojamais Zirnekļcilvēks" izdota 2012. gadā.

## Ārējās saites
*
Maguire

***Maguire*** var būt:

* Magvaira — uzvārds sieviešu dzimtē;
* Magvairs — uzvārds vīriešu dzimtē.
Tobijs Magvairs

**Tobiass Vinsents "Tobijs" Magvairs** (; dzimis ) ir amerikāņu aktieris un producents.

Karjeru uzsāka 1980. gadu beigās ar lomu filmā *[[The Wizard]]*. Attēlojis lomas filmās "Ledus vētra" (1997), *[[Pleasantville]]* (1998), "Kafejnīca Don's Plum" (1998), "Bailes un naids Lasvegasā" (1998), "Sidra nama likumi" (1999), *[[Brothers]]* (2009), "Lielais Getsbijs" (2013), "Upurējot bandinieku" (2015). Vislabāk pazīstams kā Zirnekļcilvēka/Pītera Pārkera lomas atveidotājs Sema Reimi režisētajā "Zirnekļcilvēka" triloģijā (2002—2007).

2004. gadā Magvairs sāka spēlēt turnīru pokeru. Vairākos pasākumos viņš nopelnījis naudas balvas, viņu apmācījis pokera profesionālis Daniels Nigrānu. Magvairs bija redzams ESPN sporta kanālā 2005., 2006. un 2007. gada Pasaules pokera sēriju galvenā turnīra čempionātos.

## Filmogrāfija

## Atsauces

## Ārējās saites
Magvairs

**Magvairs** (; sieviešu dzimtē Magvaira) ir daļēji angliskots īru cilmes uzvārds. Cilvēki ar šo uzvārdu:

* Harijs Magvairs (*Harry Maguire*; 1993) — Anglijas futbolists;
* Tobijs Magvairs (*Tobey Maguire*; 1975) — amerikāņu aktieris un producents.

## Skatīt arī
* *[[Maguire]]*
* Magvaira
Kirstena Dansta

**Kirstena Karolīna Dansta** (; dzimusi  Pointplesentā, Ņūdžersijas štatā, ASV) ir amerikāņu aktrise, modele un dziedātāja. Savu aktrises karjeru uzsāka ar nelielu lomu 1989. gada antoloģijas filmas "Ņujorkas stāsti" pēdējā, trešajā daļā *Oedipus Wrecks*. 12 gadu vecumā kļuva pazīstama ar vampīra lomu 1994. gada filmā "Intervija ar vampīru". Par šo lomu viņa tika nominēta Zelta globusam kā labākā otrā plāna aktrise. Šajā pašā gadā viņa filmējās arī filmā "Mazās sievietes".

K. Dansta vislabāk pazīstama ar Mērijas Džeinas Votsones lomu supervaroņu Sema Reimi režisētajā triloģijā "Zirnekļcilvēks" (2002—2007). Kopš filmēšanās šajā filmu ciklā viņa ir tēlojusi lomas komēdijā "Vimbldona", romantiskās fantāzijas filmā "Gaišo atmiņu mūžīgais starojums" un Kemerona Krousa traģikomēdijā "Elizabettauna". Viņa spēlēja vadošo lomu 2006. gada filmā "Marija Antuanete" un 2008. gada komēdijā "Kā tikt vaļā no draugiem un tamlīdzīgiem". Dansta 2015. gadā tēloja seriālā "Fārgo".

## Filmogrāfija

## Atsauces

## Ārējās saites

* Aktuāls cilvēks – Kirstena Dansta
Reiniks

**Reiniks** (sieviešu dzimtē Reinika) ir latviešu cilmes uzvārds, kas radies no vietvārda Reiniki. Cilvēki ar šo uzvārdu:

* Artūrs Reiniks — mūziķis;
* Jānis Reiniks (1960) — policijas ģenerālis;
* Lauris Reiniks (1979) — popmūziķis.
Buttons

***Buttons*** ir amerikāņu grupas *[[Pussycat Dolls]]* ceturtais singls no albuma *[[PCD]]*. Dziesma tika izdota 2006. gadā un tā ir kļuvusi par vienu no grupas veiksmīgākajiem singliem. Singls tapis sadarbībā ar amerikāņu reperi *[[Snoop Dogg]]*, atšķirībā no albuma versijas, dziesmai tika pievienoti divi repa panti.

## Videoklips

thumb|180px|left|''Pussycat Dolls'' videoklipā
Dziesmas videoklips tika uzņemts , tā režisors ir Frānsiss Lorenss. Videoklips ir ietekmēts no Pussycat Dolls (kā deju grupas) tradīcijām, tas sevī iekļauj ainas, kurās redzami *[[Pussycat Dolls]]* un *[[Snoop Dogg]]*.
Video sasniedza piekto vietu* [[MTV]] UK Top 100 Songs of 2006*, ieguva *MTV Video Music Awards* balvu kā labākais deju video (). Vh1 izsludinātajā balsošanā tas tika atzīts par 2006. gada labāko video, apsteidzot Šakiras *Hips Don’t Lie* un *[[Nickelback]]* *Far Away*.

## Dziesmu saraksts

;CD singls 1 (A&M Records)
# Buttons[Main Mix — Final Edit] 3:52
# "Flirt" 2:57

;CD singls 2 (A&M Records)
# "Buttons" [Main Mix — Final Edit] 3:52
# "Buttons" (Albuma versija) 3:46
# "Flirt" 2:57
# "Buttons" (video)

;CD singls (Polydor)
# "Buttons [Main Mix — Final Edit]"
# "Don't Cha" (Live versija)

## Vietas topos un sertifikāti

### Topi

### Sertifikāti

## Atsauces
Leimanis

**Leimanis** (; sieviešu dzimtē Leimane) ir vācu cilmes uzvārds. Cilvēki ar šo uzvārdu:

* Aivars Leimanis (dzimis 1958) — latviešu baletdejotājs un Latvijas Nacionālā baleta mākslinieciskais vadītājs;
* Aleksandrs Leimanis (1913—1990) — latviešu kinorežisors;
* Jānis Leimanis (1886—1950) — latviešu sabiedriskais un kultūras darbinieks;
* Leonīds Leimanis (1910—1974) — latviešu kinorežisors;
* Oskars Leimanis (1891—1969) — latviešu inženieris;
* Toms Leimanis (dzimis 1994) — latviešu basketbolists.

## Skatīt arī
* Leimaņu ezers
1916. gada vasaras olimpiskās spēles

**1916. gada vasaras olimpiskās spēles** bija sestās vasaras olimpiskās spēles. Tās nenotika Pirmā pasaules kara dēļ. Olimpiskajām spēlēm vajadzēja notikt Vācijas galvaspilsētā Berlīnē.

## Skatīt arī
* Olimpiskās spēles
* Vasaras olimpiskās spēles
* Starptautiskās Olimpiskās komitejas valstu un teritoriju kodi
* Nenotikušās olimpiskās spēles:
** **1916. gada vasaras olimpiskās spēles**
** 1940. gada vasaras olimpiskās spēles
** 1940. gada ziemas olimpiskās spēles
** 1944. gada vasaras olimpiskās spēles
** 1944. gada ziemas olimpiskās spēles
Krievijas futbola Premjerlīga

**Krievijas futbola Premjerlīga** (), šobrīd saukta sponsora vārdā par **''Tinkoff'' Krievijas Premjerlīgu** (), ir Krievijas augstākā profesionālā futbola līga. Tajā piedalās 16 komandas. Krievijas futbola Premjerlīga dibināta 2001. gadā, aizvietojot Krievijas Augstāko futbola līgu. Būtiskākā atšķirība starp līgām bija pārvaldē - Augstāko līgu pārvaldīja Krievijas Profesionālā futbola līga, bet Premjerlīga deva klubiem lielāku neatkarību.

Līgas čempioni nodrošina vietu nākamās sezonas UEFA Čempionu līgas grupu turnīrā, bet otrās vietas ieguvēji Čempionu līgas kvalifikācijā, vēl divas vietas (trešās un ceturtās vietas ieguvējiem) paredzētas UEFA Eiropas līgā. Vēl viena vieta Eiropas līgā tiek piešķirta Krievijas kausa ieguvējiem. Ja kausu iegūst kāds no klubiem, kas kvalificējas eirokausiem caur līgu, tad ceļazīmi uz Eiropas līgu izcīna Premjerlīgas 5. vietas ieguvēji. Sezonas beigās divas pēdējās vietas ieņēmušās komandas tiek pazeminātas uz Futbola Nacionālo līgu, bet 13. un 14. vietas ieguvēji piedalās pārspēlēs par vietas saglabāšanu Premjerlīgā.

## Klubi 2021.—2022. gada sezonā

## Ārējās saites
* Oficiālā vietne
Kuņluņa

**Kuņluņa** (; *Kūnlún Zhàn*) ir Ķīnas iekškontinentālā vasaras polārstacija Austrumantarktīdā. Izvietota uz Arga leduskupola  vjl un ir pasaulē augstākā vieta, kas paredzēta cilvēku pastāvīgai dzīvošanai ilgākā laika posmā. Atrodas  uz dienvidrietumiem no leduskupola augstākā punkta.

Stacija atklāta 2009. gada 27. janvārī. Pirmajā kārtā izbūvētas dzīvojamās, zinātniskās un saimniecības platības  kopplatībā, kas spēj nodrošināt 15 līdz 20 cilvēku uzturēšanos polārās vasaras laikā. Pie stacijas izbūvēts  garš un  plats sablietēta sniega skrejceļš. Pilnībā pabeigtas stacijas kopējā platība būs 558 m² un tā darbosies cauru gadu, nodrošinot 25 cilvēku uzturēšanos.

Stacijas pētījumu programma iekļauj glacioloģiju, astronomiju, ģeofiziku, zemes magnētisma, atmosfēras un kosmosa pētniecību. Paredzēts veikt ledus vairoga dziļurbumus, kā arī pētījumus cilvēka psiholoģijā un medicīnā ekstrēmi nelabvēlīgu vides apstākļu ietekmē.

## Atsauces

## Ārējās saites
* Starptautiskā Polārā fonda ziņojums
* Robotizētā observatorija PLATO
* Stacijas inaugurācijas fotogrāfijas
Karstuma vilnis

thumb|250px|Temperatūras atšķirība Eiropā no vidējās 2003. gada Eiropas karstuma viļņa laikā.

**Karstuma vilnis** ir pārmērīgs un ilgstošs karsta laika, bieži vien arī sausuma, periods, ko var pavadīt augsts mitruma līmenis. Nepastāv karstuma viļņa vispārējas definīcijas, jo termins dažādos reģionos ir relatīvs attiecībā pret parastiem laika apstākļiem. Temperatūra, kas cilvēkiem, dzīvojošiem karstākā klimatā, ir norma, var tikt uzskatīta par karstuma vilni vēsākos reģionos. Termins var tikt piemērots gan ikdienas laika izmaiņām, gan ārkārtas karstuma viļņiem, kas var notikt reizi gadsimtā. Spēcīgi karstuma viļņi var izraisīt katastrofāla apjoma kultūraugu iznīcināšanu, tūkstošiem nāves gadījumu no hipertermijas un plašus strāvas zudumus, jo masveidā tiek izmantoti gaisa kondicionieri un ventilatori.

## Definīcija
Karstuma viļņa definīcija, ko ieteikusi Pasaules Meteoroloģijas organizācija ir tad, kad diennakts maksimālā gaisa temperatūra vairāk nekā piecas dienas pēc kārtas pārsniedz vidējo maksimālo temperatūru par 5 grādiem pēc Celsija (9 grādiem pēc Fārenheita), salīdzinājumā ar vidējo temperatūru laika posmā no 1961—1990. gadam.

Piemēram, Nīderlandē karstuma vilnis ir definēts kā laika periods, kurā vismaz 5 dienas pēc kārtas maksimālā gaisa temperatūra *De Bilt* pilsētā pārsniedz +25&nbsp;°C (77&nbsp;°F) pie nosacījuma, ka 3 dienās šajā piecu dienu periodā gaisa temperatūra pārsniedz +30&nbsp;°C. Šī karstuma viļņa definīcija tiek lietota arī Beļģijā un Luksemburgā.

Dānijā karstuma vilnis ir definēts kā 3 dienu laika periods, kurā gaisa temperatūra vismaz pusē valsts teritorijas pārsniedz +28&nbsp;°C, bet piemēram Austrālijas pilsētā Adelaidā karstuma vilnis ir tad, ja 5 dienas pēc kārtas gaisa temperatūra pārsniedz +35 vai 3 dienas +40 grādus.

## Skatīt arī
* Sausums
* Relatīvais gaisa mitrums

## Piezīmes un atsauces

## Ārējās saites
Igors Kazanovs

**Igors Kazanovs** (,   dzimis  vai pēc citiem avotiem  Daugavpilī) ir bijušais PSRS un Latvijas vieglatlēts, startējis barjersprinta distancēs. Viens no panākumiem bagātākajiem latviešu vieglatlētiem.

Viņa personiskais rekords 110 m barjerskrējienā ir 13,26 s, kas tika uzstādīts 1993. gada Pasaules čempionāta pusfinālā. Šajās sacensībās I. Kazanovs ieņēma 6. vietu. Viņš ir otra ātrākā skrējiena autors Latvijas vieglatlētikas vēsturē pēc Staņislava Olijara.

I. Kazanova tēvs Jakovs arī bija vieglatlēts, viens no labākajiem skrējējiem 800 m distancē Latvijas vieglatlētikas vēsturē (1:56,5 min).

## Karjera
Piedalījies divās Olimpiskajās spēlēs (, ). 1992. gadā Barselonā viņš izcīnīja dalītu 11.—13. vietu, savukārt pēc četriem gadiem Atlantā — 16. vietu.

Piedalījies četros Pasaules čempionātos. Lielākos panākumus guva 1987. gadā Romā, kad ar rezultātu 13,48 s ierindojās 5. vietā. Eiropas čempionātā nav guvis lielus panākumus. Ar panākumiem startējis Pasaules čempionātos telpās 60 m/b distancē. 1989. gadā Budapeštā izcīnījis bronzas medaļu (7,59 s), 1991. gadā Seviljā — sudraba medaļu (7,47 s). Četras zelta medaļas izcīnījis Eiropas čempionātā telpās (1990, 1992, 1996, 1998).

Vairākas uzvaras guvis PSRS un Latvijas čempionātos gan stadionā, gan telpās. Vairākas reizes labojis Latvijas rekordus dažādās barjerotajās distancēs.  uzstādījis Eiropas rekordu 60 m/b distancē (7,42 s), tomēr jau nākamajā dienā to par vienu sekundes simtdaļu pārspēja brits Kolins Džeksons.

## Atsauces

## Ārējās saites
Tatjana Černova

**Tatjana Černova** (; dzimusi  Krasnodarā, Krievijas PFSR, PSRS) ir bijusī krievu vieglatlēte, septiņcīņniece.

Piedalījusies divās olimpiskajās spēlēs (, ). Abās sākotnēji bija izcīnījusi bronzas medaļu septiņcīņā, taču dopinga pārkāpumu dēļ abas medaļas tika atņemtas. Viņa ir uzvarējusi 2005. gada Pasaules jaunatnes čempionātā un 2006. gada Pasaules junioru čempionātā. Viņas personīgais rekords septiņcīņā ir 6618 punkti, ko viņa sasniedza 2008. gadā. 2007. gadā sasniegtie 6768 punkti ir visu laiku labākais rezultāts starp junioriem, taču tas netika atzīts par rekordu, jo tika pārsniegta atļautā vēja norma. 2011. gada Pasaules čempionātā sasniedza rezultātu 6880 punkti, bet tas vēlāk tika anulēts.

Pēc vairākām dopinga provju analīzēm Černovai ir atņemtas 2008. gada Pekinas olimpisko spēļu bronzas medaļa septiņcīņā un 2012. gada Londonas olimpisko spēļu bronzas medaļa septiņcīņā, kā arī 2011. gada pasaules čempiones tituls.

## Atsauces

## Ārējās saites
Černova

**Černova** var būt:

* Černova — apdzīvota vieta Zaļesjes pagastā;
* Černova — apdzīvota vieta Žīguru pagastā.

;Uzvārds
Černova (; vīriešu dzimtē Černovs (*Чернов*)) ir krievu cilmes uzvārds. Cilvēki ar šo uzvārdu:
* Tatjana Černova (*Татьяна Чернова*; 1988) — krievu vieglatlēte;
Dajrons Robless

**Dajrons Robless** (; dzimis  Gvantanamo, Kubā) ir kubiešu vieglatlēts, startē barjersprinta distancēs. Viņa personīgais rekords 110 m barjerskrējienā ir 12,87 s, kas ir bijušais pasaules rekords.

D. Robless uzvarēja 2008. gada Vasaras Olimpiskajās spēlēs. Vēl ir izcīnījis vairākas godalgotas vietās citās starptautiska mēroga sacensībās, taču nekad nav iekļuvis pasaules čempionāta trijniekā. Pasaules čempionātos telpās ir izcīnījis vienu uzvaru 2010. gadā un 2. vietu 2006. gadā.

## Ārējās saites
Progresa

**Progresa** () vai **Progresa-2** ir Krievijas vissezonas polārstacija Austrumantarktīdā. Izvietojusies Lāšemana pakalnu oāzē Prica līča piekrastē Ingridas Kristensenas krastā. Stacijas būvniecība (Progresa-1) tika sākta 1987. gadā 32. padomju antarktiskās ekspedīcijas laikā un oficiāli atklāta 1988. gada 1. aprīlī. Pirmajā ziemošanā piedalījās 14 cilvēku komanda. 1989. gada 26. februārī stacija tika pārcelta uz jaunu vietu tuvāk krastam. 2000. gadā stacijas darbība tika apturēta un stacija tika iekonservēta, bet 2003. gadā stacija darbību atjaunoja. Kopš 2004. gada stacijā tiek veikti rekonstrukcijas darbi. Uz Progresu plānots pārcelt transporta infrastruktūru no Mirnijas stacijas. Dienvidos no stacijas  attālumā uz ledāja atrodas aerodroms () vieglajām lidmašīnām. Kopš 2007. gada no Progresas tiek organizētas transporta karavānas uz Vostokas staciju.

900 m uz ziemeļrietumiem no Progresas atrodas Ķīnas polārstacija Džunšaņa, 950 m uz dienvidrietumiem - Rumānijas stacija Lo-Rakovice.

## Atsauces

## Ārējās saites

* Диспетчерская сводка 55 РАЭ за период
* Антарктида. Полярная станция "Прогресс" (Россия)
Aksana Mjaņkova

**Aksana Mjaņkova** () jeb **Oksana Meņkova** (; dzimusi  Kričevā, Baltkrievijas PSR, PSRS) ir baltkrievu vieglatlēte, vesera metēja. 

A. Mjaņkova sākotnēji uzvarēja 2008. gada vasaras olimpiskajās spēlēs un uzstādīja olimpisko rekordu vesera mešanā. Viņas tālākais metiens bija 76,34 metrus tāls. 2016. gadā pēc atkārtotas dopinga analīžu pārbaudes tika konstatēta aizliegto vielu klātbūtne, un viņas rezultāts olimpiskajās spēlēs tika anulēts, bet medaļa atņemta.

Viņa ir izcīnījusi 2. vietu 2003. gada Eiropas U-23 čempionātā, taču citās lielākajās sacensībās nav iekļuvusi turnīru finālsacensībās. Viņas personīgais rekords ir 78,69 metri, kas tika sasniegti 2012. gadā.

## Atsauces

## Ārējās saites
Šons Krofords

**Šons Krofords** (; dzimis  Vanvikā, Dienvidkarolīnas štatā, ASV) ir bijušais amerikāņu vieglatlēts, startējis sprinta distancēs. Viņa personīgais rekords 100 m ir 9,88 s un 200 m — 19,79 s. Š. Krofords uzvarēja 2004. gada vasaras olimpisko spēļu 200 m distancē, 2008. gada spēlēs viņš šajā distancē izcīnīja sudraba medaļu. Vēl ASV izlases sastāvā izcīnīja sudrabu 2004. gada spēlēs 4x100 m stafetē. Viņa labākais sasniegums Pasaules čempionātos ir izcīnītā bronzas medaļa 2001. gadā Edmontonā 200 m distancē.

2013. gadā ticis diskvalificēts uz diviem gadiem par antidopinga aģentūras noteikumu pārkāpumiem. Viņa treneris Bobs Kērsijs apgalvo, ka sportists 2012. gadā beidzis karjeru.

## Atsauces

## Ārējās saites
Dikss

**Dikss** var būt:
* Oto Dikss (*Otto Dix*; 1891―1969) — vācu gleznotājs un grafiķis,
* Valters Dikss (*Walter Dix*; 1986) — amerikāņu vieglatlēts.
Lo-Rakovice

**Lo-Rakovice** () ir Rumānijas vasaras polārstacija Austrumantarktīdā. Izvietojusies Lāšemana pakalnu oāzē Ingridas Kristensenas krastā. Staciju 1986. gadā ierīkoja Austrālija ar nosaukumu **Lo** (), nosauktu par godu austrāliešu zinātniekam un polāro pētījumu programmas pirmajam vadītājam Filipam Lo *(Philipp Law)*. 2005. gadā Austrālija noslēdza memorandu ar Rumāniju 10 gadu periodam par bāzes kopīgu izmantošanu un tā oficiāli tika inaugurēta 13. janvārī, nosaukumu papildinot ar rumāņu ceļotāja Emīla Rakovices *(Emil Racoviţă)* vārdu. Stacijā galvenokārt tiek īstenoti starptautiski projekti dažādās zinību nozarēs ar Austrālijas, Ķīnas un Krievijas antarktisko programmu līdzdalību.

## Atsauces

## Ārējās saites
Žuze Manuels Barozu

**Žuze Manuels Durau Barozu** (; dzimis ) ir portugāļu politiķis. No 2004. gada 23. novembra līdz 2014. gada 31. oktobrim viņš bija Eiropas Komisijas prezidents. No 2002. gada 6. aprīļa līdz 2004. gada 29. jūnijam bija Portugāles premjerministrs.

## Biogrāfija
Dzimis Portugāles galvaspilsētā Lisabonā. Līdz 1974. gadam Portugālē pie varas bija Salazara izveidotais autoritārais režīms, kas tika gāzts Neļķu revolūcijas laikā. Barozu jau pirms revolūcijas bija saistījies ar komunistiskajiem spēkiem. Iepriekšminētās revolūcijas laikā viņš vadīja pagrīdes maoistu studentu grupu.

1980. gadā Barozu iestājās labēji centriskajā Demokrātiskajā Tautas partijā, kas vēlāk kļuva par Sociāldemokrātu partiju. Viņš ir šīs partijas biedrs arī šobrīd. Aktīvajā politikā Barozu ir kopš 1985. gada, kad Portugāles premjerministrs viņu iecēla par Iekšlietu ministrijas valsts sekretāra vietnieku. Pie tās pašas valdības 1987. gadā tika iecelts Ārlietu ministrijā par valsts sekretāru. Kā valsts sekretārs sekmēja miera procesus Angolā, kur plosījās pilsoņu karš, Barozu atbalstīja bijušās portugāļu kolonijas Austrumtimoras centienus iegūt neatkarību. 1992. gadā Barozu kļuva par Portugāles ārlietu ministru. Šajā amatā viņš palika līdz 1995. gadam, kad viņa pārstāvētā partija zaudēja vēlēšanās.

Laikā, kad sociāldemokrāti atradās opozīcijā, Barozu aktīvi darbojās parlamenta ārlietu komisijā. 1999. gadā viņu ievēlēja par Sociāldemokrātu partijas priekšsēdētāju. Barozu vadībā Sociāldemokrātu partijas atkal uzvarēja vēlēšanās 2002. gadā un kļuva par daļu no valdošās koalīcijas. Tā paša gada 6. aprīlī Barozu kļuva par valdības vadītāju. Tobrīd viens no valdības galvenajiem uzdevumiem bija samazināt budžeta deficītu. Barozu valdībai izdevās samazināt budžeta deficītu līdz 3%, kā to noteica Eiropas Savienība.

Valdības vadītāja amatā Barozu atradās tikai 2 gadus, jo jau 2004. gada jūlijā viņa kandidatūra tika izvirzīta vakantajam Eiropas Komisijas prezidenta amatam. 2004. gada 22. novembrī Žuze Manuels Barozu kļuva par Eiropas Komisijas prezidentu. 2009. gada 16. septembrī Eiropas Parlaments Barozu atkārtoti ievēlēja šajā amatā.

Paralēli politiskajai karjerai Barozu bija akadēmiskais mācībspēks vairākās augstskolās. Pēc profesijas jurists, pārvalda portugāļu, angļu un franču valodas. Divreiz precējies.

## Ārējās saites

* Eiropas Komisijas mājaslapa
When I Grow Up

***When I Grow Up*** ir amerikāņu grupas *[[Pussycat Dolls]]* singls no albuma *[[Doll Domination]]*. Dziesma tika izdota kā albuma vadošais singls, dziesmu producējis Rodnijs Džerkinss. *When I Grow Up* ir pirmais singls, kas izdots pēc grupas ilggadējās dalībnieces Karmitas Baharas aiziešanas.

## Vēsture

Sākotnēji dziesma tika ierakstīta Nikolas Šercingeres solo albumam *[[Her Name Is Nicole]]*, tomēr vēlāk tā tika pievienota *[[Pussycat Dolls]]* albumam. Pirmo reizi dziesma tika izpildīta *[[Jimmy Kimmel Live!]]* šovā .

## Videoklips

thumb|left|''Pussycat Dolls'' videoklipā
Dziesmas videoklips tika uzņemts 2008. gada 3. un 4. jūnijā, par tā režisoru kļuva Džozefs Kāns. Videoklipā redzamās ārskata ainas ir filmētas Vilkoksa avēnijā, Holivudā. Pirmie aizkulišu un video reklāmas materiāli parādījās internetā 11. jūnijā. Videoklipā izmantota dziesmas alternatīvā versija, kurā visas grupas dalībnieces dzied vokālus. Saskaņā ar *Us Magazine*, videoklipā epizodisku parādīšanos veic Britnija Spīrsa. Videoklipā Britnija redzama sēžot mašīnā un mājot grupas meitenēm, kad tās dodas garām, tomēr saskaņā ar MTV, video beigu versijā šī epizode netika iekļauta.
Videoklipa pirmizrāde notika 13. jūnijā MTV šovā FNMTV, kuru vada grupas *[[Fall Out Boy]]* basģitārists Pīts Vencs. Video ieguvis vairākas nominācijas 2008 MTV Video Music Awards.

## Dziesmu saraksts

* US Promo
# "When I Grow Up" (Main) — 4:00
# "When I Grow Up" (Instrumentālā versija) — 3:58

* Austrālijas CD Singls
# "When I Grow Up" (Main) — 4:00
# "When I Grow Up" (Dave Audé Audacious Radio)

* Promo CD
# "When I Grow Up" (Radio edit) — 4:00
# "When I Grow Up" (Ralphi Rosario radio) — 3:53
# "When I Grow Up" (Ralphi Rosario full vox) — 9:25

* Vācijas CD Singls
# "When I Grow Up" (Main)
# "When I Grow Up" (Dave Audé Club Dub Remikss)
# "When I Grow Up" (Wideboys Club Dub Remikss)
# "When I Grow Up" (Video)

* Hip-Hop Remiksi
# "When I Grow Up" (piedaloties *Darkchild, [[Lil Wayne]] & Fatman Scoop*) — 4:24
# "When I Grow Up" (piedaloties *[[P. Diddy]], Lil Wayne & Fatman Scoop*) — 4:39
# "When I Grow Up" (piedaloties *P. Diddy*) — 3:12
# "When I Grow Up" (piedaloties *Lil Wayne*) — 3:38
# "When I Grow Up" (piedaloties *Darkchild*) — 3:21

## Vietas topos un sertifikāti

### Topi

### Sertifikāti

### Albuma izdošanas vēsture

## Atsauces
Valters Dikss

**Valters Dikss** (; dzimis  Koralspringsā, Floridas štatā, ASV) ir amerikāņu vieglatlēts, startē sprinta distancēs. V. Dikss kļuva par divkārtēju 2008. gada Vasaras Olimpisko spēļu bronzas medaļas ieguvēju. Viņš bija trešais 100 m un 200 m distancēs.

## Ārējās saites
Dzelzs priekškars

upright=1.25|right|thumb|
**Dzelzs priekškars** jeb **dzelzs aizkars** ir tēlains apzīmējums, kas aukstā kara laikā simbolizēja ideoloģisko cīņu un robežu, kas pēc Otrā pasaules kara izveidojās Eiropā starp kapitālistiskajām Rietumu valstīm un komunistiskajām Austrumu bloka valstīm. Pats apzīmējums parādījās, kad 1946. gada 5. martā Fultonā, Misūri Vinstons Čērčils teica Fultonas runu, kurā vērsās pret PSRS un pieminēja "dzelzs priekškaru", kas pārdala Eiropu. Šo runu var uzskatīt par aukstā kara sākumu.

Abām pusēm, kuras nošķīra dzelzs priekškars, bija savas starptautiskās ekonomiskās un militārās alianses:

* Savstarpējās ekonomiskās palīdzības padome un militārais Varšavas pakts Austrumeiropā, kur vadošā loma bija Padomju Savienībai,
* Eiropas Kopiena un militārā Ziemeļatlantijas līguma organizācija Rietumeiropā un Dienvideiropā, kur vadošā loma militārajā jomā bija atvēlēta ASV.

Fiziski dzelzs priekškaru veidoja pierobežas nocietinājumi starp Rietumeiropu un Austrumeiropu. Viena no pazīstamākajām šāda tipa būvēm bija Berlīnes mūris, kas ilgstoši kalpoja kā viens no dzelzs priekškara spilgtākajiem simboliem. Dzelzs priekškara sabrukums sākās līdz ar pārkārtošanās laikmetu. Ungārijā 1989. gada maijā pēc demonstrācijām un manifestācijām tika atvērta robeža starp Ungāriju un Austriju. Tā paša gada novembrī krita Berlīnes mūris, kas nozīmēja dzelzs priekškara sabrukumu un Austrumeiropas atteikšanos no sociālistiskās iekārtas.

## Atsauces un piezīmes

## Ārējās saites
Savstarpējās ekonomiskās palīdzības padome

200 px|right|thumb|SEPP karogs
**Savstarpējās ekonomiskās palīdzības padome** () jeb saīsināti **SEPP** no 1949. līdz 1991. gadam bija starptautiska ekonomiskās sadarbības organizācija, kurā apvienojās Austrumu bloka un dažas ārpus tā esošās komunistiskās valstis. SEPP izveide bija kā atbilde Eiropas ekonomiskās sadarbības organizācijas izveidei Rietumeiropā.

SEPP tika izveidota 1949. gada janvārī ar lēmumu, ko pieņēma Bulgārijas, Čehoslovākijas, Polijas, PSRS, Rumānijas un Ungārijas pārstāvju apspriedē. 1949. gadā organizācijai pievienojās Albānija, bet jau 1961. gadā tā pameta SEPP. Vēlāk SEPP pievienojās arī Vācijas Demokrātiskā Republika (1950—1990), Mongolija (no 1962), Kuba (no 1972), Vjetnama (no 1978). SEPP asociētā locekle bija Dienvidslāvijas Sociālistiskā Federatīvā Republika (no 1964). SEPP bija arī vairākas novērotājvalstis. Pastāvēja arī īpaši līgumi, uz kuru pamata organizācijas darbā piedalījās arī nesociālistiskās valstis, piemēram, Somija, Nikaragva, Meksika un citas valstis. SEPP sēdeklis atradās Maskavā.

SEPP mērķi bija veicināt dalībvalstu ekonomisko attīstību, dalībvalstu industrializācijas līmeņa paaugstināšanu, celt dzīves līmeni, darba ražīgumu un tā tālāk. Būtisks trūkums SEPP darbībā bija tas, ka tās pieņemtie lēmumi nebija juridiski saistoši visām dalībvalstīm un tiem bija deklaratīvs rakstus. Plānveida ekonomikas apstākļos organizācijas darbība nebija efektīva un nereti radīja zaudējumus tās dalībvalstīm. SEPP beidza pastāvēt 1991. gada 28. jūnijā pēc pēdējās SEPP sesijas Budapeštā.

## Atsauces
Žokļi: Atriebība

**"Žokļi: Atriebība"** () ir 1987. gada ASV šausmu trillera filma, kuras režisors un producents ir Džozefs Sardžents. Šis ir trešais turpinājums Stīvena Spīlberga 1975. gada filmai "Žokļi". Galvenās lomas atveido Loreina Gērija, Lānss Gests , Mario Van Pībls un Maikls Keins. Pilsētas mēra lomai bija paredzēts Marijs Hemiltons, kurš mēru atveidoja iepriekšējās "Žokļu" daļās, bet viņš nomira dažus mēnešus pirms filmēšanas darbu sākšanās, un šo lomu atvēlēja Maiklam Keinam.

Jaunākais Mārtina Brodija dēls iet bojā haizivju uzbrukuma laikā. Dēla māte Elena (Loreina Gērija) dodas atriebties par dēlu.

## Ārējās saites
Lānemetsa

**Lānemetsa** () ir neliels ciems Igaunijas dienvidos, Valgas apriņķa Valgas pagastā (agrāk Tahevas pagasta centrs). Tā atrodas pie pašas Latvijas robežas, aptuveni 4 km no robežupes Gaujas, bet 24 km attālumā no Valgas un 292 km no Tallinas.

Ciemā atrodas bijušās dzelzceļa līnijas Pļaviņas—Valka 1970. gadā slēgtā posma Ape-Valka stacija, kurā tiek veidots muzejs. Līdzās tai — avārijas stāvoklī esošs, pamests pareizticīgo dievnams.

## Atsauces

## Ārējās saites
Saļuta

**Saļuta** () bija īslaicīga PSRS vasaras polārstacija Austrumantarktīdas piekrastē uz Šekltona šelfa ledāja. Tika izveidota 1978. gada 1. februārī 23. padomju antarktiskās ekspedīcijas laikā un darbojās līdz 27. aprīlim. Stacijā tika īstenota glacioloģisko pētījumu programma, kuras laikā tika veikts šelfa ledāja caurejošs urbums, kas ļāva noteikt šelfa ledāja struktūru un zemledus hidroloģisko režīmu. Stacijas vadītājs bija V. Sidorovs *(В. С. Сидоров)*.

## Atsauces
Lielveikals

[250px|right|thumb|Iepakoto pārtikas produktu ailes [Fred Meyer lielveikalā Portlendā, ASV]]
**Lielveikals** jeb **supermārkets** () ir pārtikas veikalu veids. Tiem raksturīga pašapkalpošanās, plaša pārtikas izstrādājumu un saimniecības preču daudzveidība, kā arī noteikta veida preču izvietojums atbilstošos nodalījumos. Lielveikals ir lielāks par parastajiem veikaliem, taču mazāks par hipermārketu.

## Skatīt arī
* Tirdzniecības centrs
* Rimi Baltic
* Maxima

## Atsauces
Whatcha Think About That

**“Whatcha Think About That”** ir amerikāņu grupas Pussycat Dolls singls no albuma Doll Domination. Dziesma tika izdota kā albuma trešais singls Apvienotajā Karalistē un Francijā, bet kā otrais ASV. ASV dziesma neguva lielus panākumus, singls neiekļuva Billboard Hot 100 topā, tomēr Apvienotajā Karalistē singlam veicās daudz labāk, tas sasniedza devīto vietu.

## Videoklips

thumb|left|Pussycat Dolls videoklipāDziesmas videoklips tika uzņemts 2008. gada 9. un 10. septembrī Losandželosā, par tā režisori kļuva Diāna Martela. Videoklipā netika izmantota dziesmas albuma versija, bet gan Urban Club remikss. Pirmie aizkulišu un reklāmas video internetā parādījās jau . Dziesmas videoklipam ir divas versijas.

## Dziesmu saraksts

* Ziemeļamerikas iTunes remiksu singls 
# "Whatcha Think About That" (Urban Club Remix) - 3:48 
# "Whatcha Think About That" (Ron Fizzle Mix) - 3:32

* UK iTunes Remix EP
# "Whatcha Think About That" - 3:48 
# "Whatcha Think About That" (Ron Fizzle Mix) - 3:32 
# "Whatcha Think About That" (Video)

* UK CD Single (Remiksi) 
# "Whatcha Think About That" (Stonebridge Edit) - 3:17 
# "Whatcha Think About That" (Stonebridge Club Edit) - 3:53 
# "Whatcha Think About That" (Stonebridge Club Mix) - 7:03 
# "Whatcha Think About That" (Stonebridge Dub) - 6:51 
# "Whatcha Think About That" (Wideboys Edit) - 3:09 
# "Whatcha Think About That" (Wideboys Club) - 6:30 
# "Whatcha Think About That" (Albuma versija) - 3:50

## Topu pozīcijas

## Singla izdošanas vēsture

## Atsauces
I Just Wanna Live

**"I Just Wanna Live"** ir amerikāņu poproka grupas Good Charlotte otrais singls no viņu trešā studijas albuma *[[The Chronicles of Life and Death]]*. Singls tika izdots 2004. gada 15. novembrī sadarbībā ar ierakstu kompāniju Epic Records. Dziesma tikusi sertificēta ar zelta disku Austrālijā un ASV.

## Dziesmu saraksts
# "I Just Wanna Live" — 2:47
# "S.O.S." (live from Sessions@AOL) — 3:31
# "The World Is Black" (live from Sessions@AOL) — 3:15
# "I Just Wanna Live" (video) — 3:16

## Ārējās saites
* Grupas oficiālā mājaslapa  
* Dziesmas oficiālais videoklips vietnē YouTube
Girls & Boys

**"Girls & Boys"** ir amerikāņu poproka grupas Good Charlotte trešais singls no viņu otrā studijas albuma *[[The Young and the Hopeless]]*. Singls tika izdots 2003. gada 4. jūlijā sadarbībā ar ierakstu kompāniju Sony International. Dziesmas videoklips tika filmēts Jaunzēlandē.

## Dziesmu saraksts
# "Girls & Boys"
# "Riot Girl" (Acoustic)
# "Lifestyles of the Rich and Famous" (Acoustic)
# "The Young and the Hopeless" (Acoustic)
# "Girls & Boys" (Video)

## Ārējās saites
* Grupas oficiālā mājaslapa  
* Dziesmas oficiālais videoklips vietnē YouTube
Amerikāņu pīrāgs 4

**"Amerikāņu pīrāgs 4"** var būt:
* Amerikāņu pīrāgs piedāvā: Orķestra nometne (2005);
* Amerikāņu pīrāgs: Salidojums (2012).
Džo Alvešs

**Džo Menjuels Alvešs** (; dzimis , Sanleandro, Kalifornija, ASV) ir amerikāņu filmu mākslinieks. Vislabāk pazīstams ar darbu pie trim "Žokļu" filmām kā filmas mākslinieks un filmas "Žokļi 3" kinorežisors.

Alvešs ir vairākās filmās strādājis kopā ar Stīvenu Spīlbergu. Bija filmas mākslinieks filmā "Šugarlendas ekspresis". Viņš kopā ar speciālo efektu meistaru Bobu Meteju uzbūvēja mehāniskās haizivis filmai "Žokļi" (1975).

Alvešs ticis nominēts Amerikas Kinoakadēmijas balvai nominācijā "Labākais mākslinieka darbs" un ieguvis BAFTA kino balvu nominācijā "Labākais filmas mākslinieks" filmai "Trešās pakāpes tuvie kontakti".

Alvešs strādāja arī pie filmas "Žokļi 2 (1978) kā filmas mākslinieks un otrās grupas režisors.

Džona Kārpentera filmai "Bēgšana no Ņujorkas" (*Escape from New York*, 1981) Alvešs veidoja Ņujorkas maketu un bija Kārpentera vizuālais konsultants filmā *[[Starman]]* (1984).

Džo Alvešs režisēja filmu "Žokļi 3" (1983). Filma ieguva vājas kritiķu atsauksmes, žurnāls *[[Variety]]* Alvešu kritizēja apgalvojot, ka "viņš ir pārāk ilgi kopā ar lielo balto". Viņš tiks nominēts 1983. gada Zelta avenes balvai kā "Sliktākais režisors". "Žokļi 3" bija pirmā Alveša režisētā filma.

## Atsauces

## Ārējās saites
Poppanks

**Poppanks** (), zināms arī kā poppankroks un pankpops (), ir rokmūzikas novirziens. Popanks ir pazīstams kā jauktais žanrs, kas ietver pankroka un popmūzikas elementus. Interneta vietne "Allmusic" poppanku raksturo kā alternatīvā roka apakšžanru, kas parasti apvieno popsīgas melodijas ar ātru pankmūzikas tempu, akordu maiņu un skaļām ģitārām.

## Skatīt arī
* Poppanka mūzikas grupu saraksts

## Ārējās saites
* Poppanks
The Anthem

**"The Anthem"** ir amerikāņu poproka grupas Good Charlotte otrais singls no viņu otrā studijas albuma *[[The Young and the Hopeless]]*. Singls tika izdots 2003. gada 28. februārī sadarbībā ar ierakstu kompāniju Epic Records. Dziesma tikusi sertificēta ar zelta disku Austrālijā un ASV.

## Dziesmu saraksts
**CD 1:**
# "The Anthem"
# "If You Leave"
# "The Motivation Proclamation" (Live Acoustic Version)
# "The Anthem" (Video)

**CD 2:**
# "The Anthem"
# "Acquiesce" (Live on BBC 3)
# "Complicated"

## Ārējās saites
* Grupas oficiālā mājaslapa  
* Dziesmas oficiālais videoklips vietnē YouTube
Abebe Bikila

**Abebe Bikila** (; dzimis  Jato, Etiopijā, miris  Adisabebā, Etiopijā) bija etiopiešu vieglatlēts, startēja maratona distancē.

Dzimis  — dienā, kad notika  maratons. Piedalījies trijās Olimpiskajās spēlēs (1960, 1964, 1968). 1960. gadā Romā viņš uzvarēja, distanci veicot bez apaviem. Pēc četriem gadiem viņš aizstāvēja savu titulu, lai arī pirms 40 dienām sportistam tika veikta apendicīta operācija. Bikila kļuva par pirmo, kas maratonā uzvar divas reizes pēc kārtas, tāpat 1960. gadā viņš kļuva par pirmo melnādaino afrikānieti, kas spējis izcīnīt zelta medaļu Olimpiskajās spēlēs. Viņa vārdā ir nosaukts stadions Adisabebā. Vēl ir uzvarējis 1965. gada Tokijas maratonā.
## Atsauces

## Ārējās saites

* Olimpiskās kustības profils
Abāsīdu kalifāts

**Abāsīdu kalifāts** (, *al-‘Abbāsīyūn*) bija kalifāts no 750. līdz 1258. gadam Tuvajos Austrumos, un to dibināja **Abāsīdi**. Abāsīdi bija viena no varenākajām musulmaņu dinastijām, un dinastijas pamatlicējs ir Muhameda tēvocis Abāss ibn Abd al Mutalibs (566–653). Abāsīdu kalifāts izveidojās 750. gadā, kad no troņa tika gāzts Umajādu kalifāta valdnieks. Sākotnēji vara koncentrējās Kufas pilsētā, bet 762. gadā netālu no vēsturiskās Babilonas atrašanās vietas tika dibināta Bagdāde, kas kļuva par valsts pārvaldes centru. Abāsīdu kalifāta pastāvēšanas laikā Bagdāde kļuva par Islāma zelta laikmeta zinātnes, kultūras un izgudrojumu centru, kā arī par tā laika pasaulē lielāko pilsētu. Abāsīdu periods iezīmējās ar to, ka arābi kļuva neatkarīgāki no persiešiem, 892. gadā atdalījās Samanīdu emirāts, islāms izplatījās ārpus arābiem pakļautajām valstīm.

Abāsīdu kalifāts pastāvēja līdz 1258. gadam, kad lielu daļu no kalifāta pakļāva Mongoļu impērija. Vēlāk gan izveidojās Mameluku sultanāts ar pārvaldes centru Kairā. Šo sultanātu uzskata Abāsīdu kalifāta turpinājumu. Mameluku sultanāts 1517. gadā tika iekļauts Osmaņu impērijas sastāvā.

## Atsauces

## Ārējās saites
Lase Virens

**Lase Virens** (; dzimis  Mirskilā, Somijā) ir bijušais somu vieglatlēts, garo distanču skrējējs. Startējis trijās Olimpiskajās spēlēs (1972, 1976, 1980). Kopumā izcīnīja 4 zelta medaļas: 1972. gadā Minhenē 5000 un 10 000 metru distancēs, šo pašu panākumu atkārtoja arī 1976. gadā Monreālā. Eiropas čempionātos viņš ir izcīnījis bronzas medaļu 1974. gadā Romā 5000 m distancē. L. Virens ir viens no veiksmīgakajiem somu garo distanču skrējējiem un kopā ar saviem tautiešiem P. Nurmi un V. Ritolu ir pieskaitāmi pie "lidojošo somu" pulka.

## Ārējās saites

* Olimpiskās kustības profils